
ELŐSZÓ 
Ez HKranyról szóló dolgozatom 1881-ben jelent meg 
egy ma már ritkaságszámba menő folyóiratban, Bodnár 
Zsigmond Magyar Sz emléjében. Többször hivat- 
. koztak rá: már ezért is hajlandó voltam, e vállalat szer- 
kesztője kivánságának engedve, hozzáférhetővé tenni az 
érdeklődők számára, megtisztitva hihetetlen sajtóhibáitól 
. és főleg stilusán simítva. Ez ifjukori értekezésem elő- 
. ször tárgyalta részletesebben az illető szempontokból e 
nagy költőnket. Bármennyi benne az egyoldaluság, egy és 
más dolognak élére állítása, meg sok minden egyéb 
fogyatkozás, annyi gonddal készült, hogy merem hinni, 
hogy ma is megérdemli az elolvasást. 
Budapest, 1912. január 12. 
HARASZTI GYULA 
